Pete Garrison (Michael Douglas) er en av livvaktene til Sarah Ballentine, som er førstedame i USA (spilt av Kim Basinger). Han er også en av de eldste og mest lojale tjenestemennene i livvaktstyrken. En av de andre tjenestemennene, Charlie Merriweather (Clark Johnson), blir skutt i ryggen, og Garrison blir traumatisert av hendelsen siden han var en av Merriweathers nærmeste venner. En pålitelig tyster tipser ham om at drapet på Merriweather har sammenheng med en plan om å snikmyrde presidenten, og Garrison melder fra om dette til sine overordnede.